Simdega : कोलेबिरा के नगर भवन में झारखंड मुक्ति मोर्चा के प्रखंड स्तरीय कार्यकर्ता सम्मेलन हुआ. जिसमें सभी पंचायत के कार्यकर्ता शामिल हुए. कार्यकर्ताओं को संबोधित करते हुए तोरपा विधायक पौलुस सुरीन ने कहा कि निश्चित ही कोलेबिरा उपचुनाव में महागठबंधन लड़ेगा और झामुमो का ही प्रत्याशी होगा. झापा, सेंगल पार्टी, निर्दलीय पार्टी को निशाने पर लेते हुए सोरेन ने कहा कि ये पार्टी जनता से वोट लेकर भाजपा को बेंच देते हैं. जनता इन सब पार्टी से सावधान रहें. झामुमो सभी समुदाय को साथ लेकर चलता है. झारखंडी, मूलवासी की चिंता झामुमो ही करता है.